ai4bharat/Pralekha huggingface dataset:
નાણા મંત્રાલય
સરકારે દેશમાં વર્તમાન રોકડ સાથે સંબંધિત સ્થિતીની સમીક્ષા કરી
સરકાર અને આરબીઆઈએ રોકડની અસાધારણ માંગ પૂર્ણ કરવા માટે શક્ય તમામ પગલાં ઉઠાવ્યાં છે
‘વધતી માંગ પૂર્ણ કરવા માટે ચલણી નોટોનો પર્યાપ્ત ભંડોળ છે’
અત્યારે કામ ન કરતા તમામ એટીએમ ઝડપથી સામાન્ય થઈ જશે
દેશનાં કેટલાંક વિસ્તારોમાં રોકડની ખેંચ ઊભી થવાનાં અને થોડાં એટીએમમાં બિલકુલ રોકડ રકમ ન હોવાનાં અથવા એટીએમ કામ ન કરવા સાથે સંબંધિત અનેક અહેવાલો સામે આવ્યાં છે.
છેલ્લાં ત્રણ મહિના દરમિયાન દેશમાં ચલણી નોટોની માંગમાં અસાધારણ રીતે વધારો થયો છે. વર્તમાન મહિના દરમિયાન ફક્ત પ્રથમ 13 દિવસમાં જ ચલણનાં પુરવઠામાં 45000 કરોડ રૂપિયાનો વધારો નોંધાયો છે. આંધ્રપ્રદેશ, તેલંગાણા, કર્ણાટક, મધ્યપ્રદેશ અને બિહાર જેવા દેશનાં કેટલાંક રાજ્યોમાં ચલણી નોટોની માંગમાં અસાધારણ વધારો જોવા મળ્યો છે.
ભારત સરકારે રિઝર્વ બેંક ઑફ ઇન્ડિયા  સાથે મળીને રોકડની અસાધારણ માંગ પૂર્ણ કરવા માટે શક્ય તમામ પગલાં લીધા છે. સરકારનું કહેવું છે કે, અમારી પાસે ચલણી નોટોનો પર્યાપ્ત પુરવઠો હતો, જેનો ઉપયોગ અત્યાર સુધી ઉત્પન્ન થયેલી સંપૂર્ણ અસાધારણ માંગ પૂર્ણ કરવા માટે થઈ ગયો છે. રોકડ રકમની કોઈ પણ માંગ પૂર્ણ કરવા માટે અમારી પાસે અત્યારે પણ તમામ મૂલ્યની શ્રેણીની ચલણી નોટોનો પર્યાપ્ત પુરવઠો ઉપલબ્ધ છે, જેમાં 500, 200 અને 100 રૂપિયાની નોટો પણ સામેલ છે.
સરકાર તમામ લોકોને આશ્વાસન આપવા માંગે છે કે દેશમાં ચલણી નોટોનો પર્યાપ્ત ભંડોળ છે, જેનાં પગલે અત્યાર સુધી ઉત્પન્ન થયેલી તમામ માંગ પૂર્ણ કરવામાં આવી છે. સરકાર લોકોને આ ખાતરી આપવા ઇચ્છે છે કે આગામી દિવસો/મહિનાઓમાં રોકડ રકમની વધારે માંગ ઊભી થશે, તો એ સ્થિતીમાં પણ સરકાર પર્યાપ્ત ચલણી નોટોનો પુરવઠો પૂરો પાડશે.
સરકાર એ સુનિશ્ચિત કરવા શક્ય તમામ પગલાં ઉઠાવી રહી છે કે એટીએમમાં રોકડનો પુરવઠો સતત જળવાઈ રહે અને અત્યારે કામ ન કરતાં એટીએમની કામગીરી ઝડપથી સામાન્ય થઈ જાય.
NP/J.Khunt/RP
(Visitor Counter : 127
પશુ સંવર્ધન, ડેરી અને મત્સ્ય ઉછેર મંત્રાલય
કેન્દ્રીય મંત્રી શ્રી પરષોત્તમ રૂપાલાએ મોઢેરા સૂર્ય મંદિર, મહેસાણા, ગુજરાત ખાતે આંતરરાષ્ટ્રીય યોગ દિવસની ઉજવણીમાં ભાગ લીધો
યોગની વિશ્વવ્યાપી સ્વીકૃતિ ભારત માટે ગર્વની વાત છેઃ શ્રી પરષોત્તમ રૂપાલા
શ્રી પરષોત્તમ રૂપાલાએ ગુજરાતના 5000થી વધુ ખેડૂતો અને લોકો સાથે યોગ કર્યા
ભારત સરકારે 21મી જૂન, 2022ના રોજ 8મો આંતરરાષ્ટ્રીય યોગ દિવસ  ઉજવ્યો. આઝાદી કા અમૃત મહોત્સવ વર્ષમાં 8મો IDY આવી રહ્યો હોવાથી, માનનીય વડા પ્રધાનના નેતૃત્વ હેઠળની ભારત સરકારે ગાર્ડિયન રિંગ કન્સેપ્ટ સાથે વિદેશમાં વિભિન્ન ભારતીય દૂતાવાસો દ્વારા સમગ્ર દેશમાં 75 પ્રતિષ્ઠિત સ્થળો ઉપરાંત વિશ્વભરના 75 સ્થળોએ આ પ્રસંગની ઉજવણી કરી. 8મી IDY ની મુખ્ય થીમ "માનવતા માટે યોગ" છે.
માનનીય પ્રધાનમંત્રી શ્રી નરેન્દ્ર મોદીના નેતૃત્વમાં મૈસુર પેલેસ, મૈસુર, કર્ણાટક ખાતે સમૂહ યોગના મુખ્ય કાર્યક્રમનું આયોજન કરવામાં આવ્યું હતું, જ્યાંથી તેમણે આજે વર્ચ્યુઅલ રીતે કાર્યક્રમોને સંબોધિત કર્યા હતા.
આ કાર્યક્રમ કેન્દ્રીય મત્સ્યોદ્યોગ, પશુપાલન અને ડેરી મંત્રી શ્રી પરષોત્તમ રૂપાલાની ખાસ ઉપસ્થિતિમાં આજે મોઢેરા સૂર્ય મંદિર, મહેસાણા, ગુજરાત ખાતે ગુજરાત સરકારના આરોગ્ય અને પરિવાર કલ્યાણ મંત્રી શ્રીમતી શારદાબેન પટેલની હાજરીમાં તથા મુખ્ય અતિથિ તરીકે શ્રી રૂષિકેશ પટેલ, માનનીય સંસદ સભ્ય, મહેસાણા, શ્રી રમણ ભાઈ, ધારાસભ્ય, બીજાપુર અને શ્રી રજનીકાંત પટેલ, ધારાસભ્ય, બેચરાજીની ઉપસ્થિતિમાં યોજાયો હતો.
કેન્દ્રીય મંત્રીએ પાંચ હજારથી વધુ ડેરી ખેડૂતો તેમજ સ્થાનિક મહાનુભાવો, વિદ્યાર્થીઓ વગેરે સાથે કોમન યોગ પ્રોટોકોલ માં ભાગ લીધો હતો. મહેસાણા જિલ્લા સહકારી દૂધ ઉત્પાદક સંઘ લિ.ના સભ્ય ડેરી ખેડૂતોએ પણ આ કાર્યક્રમમાં ભાગ લીધો હતો.
યોગોત્સવને સંબોધતા શ્રી પરષોત્તમ રૂપાલાએ જણાવ્યું હતું કે યોગની વિશ્વવ્યાપી સ્વીકૃતિ ભારત માટે ગર્વની વાત છે, કારણ કે યોગ આપણા સાંસ્કૃતિક અને આધ્યાત્મિક વારસાનો અભિન્ન અંગ છે.
ગુજરાતના મુખ્યમંત્રી શ્રી ભૂપેન્દ્ર રજનીકાંત પટેલે પણ આ કાર્યક્રમને વર્ચ્યુઅલ રીતે સંબોધિત કર્યો હતો અને આપણા રોજિંદા જીવનમાં યોગના મહત્વ પર પ્રકાશ પાડ્યો હતો. આ પ્રસંગને ભવ્ય રીતે સફળ બનાવવા માટે ગુજરાત સરકારે ઉત્સાહપૂર્વક તમામ વહીવટી અને લોજિસ્ટિક સહાય પૂરી પાડી હતી.
મોઢેરાનું સૂર્ય મંદિર, જે ગુજરાતના મંદિર સ્થાપત્યના શ્રેષ્ઠ ઉદાહરણોમાંનું એક કોનારકીસના સૂર્ય મંદિરની પાછળનું સ્થાન ધરાવે છે. 11મી સદીમાં બંધાયેલું, આ મંદિર મહેસાણા જિલ્લાના બેચરાજી તાલુકામાં, પાટણ શહેરથી 30 કિલોમીટરના અંતરે આવેલી રૂપેણ નદીની ઉપનદી પુષ્પાવતી નદીના ડાબા કાંઠે આવેલું છે.
SD/GP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 152
પ્રધાનમંત્રીનું કાર્યાલય
પ્રધાનમંત્રીએ બિહારની ફેક્ટરીમાં બોઈલર વિસ્ફોટના કારણે મૃત્યુ પામેલ લોકો પ્રત્યે શોક વ્યક્ત કર્યો
ભોગ બનનારાઓ માટે પીએમએનઆરએફમાંથી આર્થિક સહાય મંજૂર કરી
પ્રધાનમંત્રી શ્રી નરેન્દ્ર મોદીએ બિહારના મુઝફ્ફરપુરની એક ફેક્ટરીમાં બોઈલર વિસ્ફોટ થતા જીવ ગુમાવનારા લોકો માટે ઊંડા શોકની લાગણી વ્યક્ત કરી હતી.
પ્રધાનમંત્રીએ એક ટ્વીટમાં કહ્યું;
“બિહારના મુઝફ્ફરપુરની એક ફેક્ટરીમાં થયેલી દુર્ઘટના અત્યંત દુઃખદ છે. હું મૃતકોના પરિજનો પ્રત્યે ઊંડી સંવેદનાઓ વ્યક્ત કરૂં છું. સાથે જ ઘાયલો તુરંત સ્વસ્થ થાય એવી પ્રાર્થના કરૂં છું.”
પ્રધાનમંત્રીએ બિહારના મુઝફ્ફરપુરની એક ફેક્ટરીમાં થયેલા બોઈલર વિસ્ફોટના કારણે ભોગ બનેલા લોકો માટે પ્રાઈમ મિનિસ્ટર્સ રિલિફ ફંડ માંથી આર્થિક સહાય પણ મંજૂર કરી છે.
પ્રધાનમંત્રી કાર્યાલયે ટ્વીટ કર્યુ;
“પ્રધાનમંત્રીએ મુઝફ્ફરપુરની એક ફેક્ટરીમાં બનેલી દુર્ઘટનાના કારણે પ્રત્યેક જીવ ગુમાવનાર વ્યક્તિના નજીકના પરિજન માટે પીએમએનઆરએફમાંથી રૂ. 2 લાખની આર્થિક સહાય મંજૂર કરી છે. પ્રત્યેક ઘાયલને રૂ. 50000 આપવામાં આવશે.”
SD/GP/JD
(
મંત્રીમંડળ
સેન્ટ્રલ ડ્રગ્ઝ સ્ટાન્ડર્ડ કન્ટ્રોલ સંગઠન અને સાઉદી ફૂડ એન્ડ ડ્રગ ઓથોરિટી વચ્ચે થયેલા સમજૂતિના કરારને મંત્રીમંડળની મંજૂરી
પ્રધાનમંત્રી શ્રી નરેન્દ્ર મોદીના અધ્યક્ષ સ્થાને મળેલી મંત્રીમંડળની બેઠકમાં આજે સેન્ટ્રલ ડ્રગ્ઝ સ્ટાન્ડર્ડ કન્ટ્રોલ ઓર્ગેનાઈઝેશન  અને સાઉદી ફૂડ એન્ડ ડ્રગ ઓથોરિટી વચ્ચે તબીબી ઉત્પાદનોના નિયમન અંગે થયેલા સમજૂતિના કરારને પાછલી અસરથી મંત્રીમંડળની મંજૂરી આપવામાં આવી છે. આ સમજૂતિના કરાર ઉપર તા.29 ઓક્ટોબર, 2019ના રોજ પ્રધાનમંત્રી શ્રી નરેન્દ્ર મોદીની સાઉદી અરેબિયા ખાતેની મુલાકાત દરમ્યાન હસ્તાક્ષર કરવામાં આવ્યા હતા.
લાભઃ
આ સમજૂતિના કરારથી બંને પક્ષો વચ્ચે નિયમનલક્ષી પાસાંઓ અંગે બહેતર સમજૂતિમાં સુગમતા થશે અને સાઉદી અરેબિયામાં ભારતના તબીબી ઉત્પાદનોની નિકાસ વધારવામાં સહાય થશે. આ કરારથી આંતરરાષ્ટ્રિય ક્ષેત્રે બહેતર સહયોગની સ્થિતિ ઉભી થશે.
RP/DS
(Visitor Counter : 87
માહિતી અને પ્રસારણ મંત્રાલય
શ્રી આર. પી. સરોજે પીઆઈબી અમદાવાદ ખાતે એડીશનલ ડાયરેક્ટર જનરલ તરીકેનો પદભાર સંભાળ્યો
શ્રી આર. પી. સરોજે આજે પીઆઈબી અમદાવાદ ખાતે એડીશનલ ડાયરેક્ટર જનરલ  તરીકે પદભાર ગ્રહણ કર્યો હતો. શ્રી સરોજ ભારતીય સૂચના સેવા ના 1991 બેચના વરિષ્ઠ અધિકારી છે. મીડિયા ક્ષેત્રનો બહોળો અનુભવ ધરાવતા શ્રી સરોજ આ પહેલા ક્ષેત્રિય પ્રચાર નિદેશાલય, દૂરદર્શન અને પીઆઈબીમાં પોતાની સેવા આપી ચૂક્યા છે. શ્રી સરોજ હૈદરાબાદ ખાતે નાણાકીય પ્રશાસન અને કેલિફોર્નિયાની બર્કલી યુનિવર્સિટી ખાતે નીતિ આયોજનની તાલીમ લઈ ચૂક્યા છે.
પીઆઈબીમાં એડીજીનો પદભાર સંભાળતા પહેલા શ્રી સરોજે લખનઉ દૂરદર્શન સમાચાર વિભાગ ખાતે નિદેશક અને ત્યારબાદ ડીએફપી, જમ્મુ ખાતે નિદેશક તરીકે સેવા આપી હતી.
NP/J.Khunt/GP
(Visitor Counter : 101
સ્વાસ્થ્ય અને પરિવાર કલ્યાણ મંત્રાલય
રાજ્યો/કેન્દ્રશાસિત પ્રદેશોમાં કોવિડ-19 રસીની ઉપલબ્ધતા અંગે અપડેટ
રાજ્યો/કેન્દ્રશાસિત પ્રદેશોને 167.84 કરોડથી વધુ રસીના ડોઝ પૂરા પાડવામાં આવ્યા
રાજ્યો/કેન્દ્રશાસિત પ્રદેશો અને ખાનગી હોસ્પિટલો પાસે હજી 12.07 કરોડથી વધુ ડોઝ ઉપલબ્ધ છે
કેન્દ્ર સરકાર સમગ્ર દેશમાં કોવિડ-19 રસીકરણની ગતિને વેગ આપવા અને વિસ્તારવા માટે પ્રતિબદ્ધ છે. રાષ્ટ્રવ્યાપી COVID-19 રસીકરણ 16મી જાન્યુઆરી 2021ના રોજ શરૂ થયું. COVID-19 રસીકરણના સાર્વત્રિકકરણનો નવો તબક્કો 21મી જૂન 2021થી શરૂ થયો. રસીકરણ અભિયાન અને રસીની ઉપલબ્ધતા સાથે, રાજ્યો તેમજ કેન્દ્રશાસિત પ્રદેશોને રસીકરણ ઉપલબ્ધતાની અગ્રિમ જાણકારી આપીને ઝડપી કરવામાં આવી જેથી રસી અંગે રાજ્ય અને કેન્દ્રશાસિત પ્રદેશ ઉત્તમ યોજના બનાવી શકે અને રસીની સપ્લાઈ ચેઈન સુવ્યવસ્થિત કરી શકાય.
દેશવ્યાપી રસીકરણ અભિયાનના ભાગ રૂપે, ભારત સરકાર રાજ્યો અને કેન્દ્રશાસિત પ્રદેશોને વિના મૂલ્યે કોવિડ-19 રસી આપીને સમર્થન આપી રહી છે. કોવિડ-19 રસીકરણ અભિયાનના સાર્વત્રિકરણના નવા તબક્કામાં, કેન્દ્ર સરકાર દેશમાં રસી ઉત્પાદકો દ્વારા ઉત્પાદિત 75% રસી રાજ્યો અને કેન્દ્રશાસિત કેન્દ્રોને  પહોંચાડશે અને સપ્લાય કરશે.
|
|
રસીના ડોઝ
|
|

|
|
પુરવઠો
|
|
1,67,84,78,485
|
|
બાકી ઉપલબ્ધ
|
|
12,07,42,566
ભારત સરકારે બધા જ પ્રકારના સ્ત્રોતો દ્વારારાજ્યો/કેન્દ્રશાસિત પ્રદેશોને 167.84 કરોડ  થી વધુ રસી પૂરી પાડી છે.
હાલમાં, કોવિડ-19 રસીના 12.07 કરોડ  થી વધુ ડોઝ રાજ્યો અને કેન્દ્રશાસિત પ્રદેશો અને ખાનગી હોસ્પિટલોમાં બાકી છે, જેનું સંચાલન કરવામાં આવશે.
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 143
માનવ સંસાધન વિકાસ મંત્રાલય
નેશનલ સ્કોલરશિપ પોર્ટલ પર નેશનલ મીન્સ કમ મેરિટ સ્કોલરશીપ સ્કીમ  માટે અરજીઓ સબમિટ કરવાની છેલ્લી તારીખ 15મી નવેમ્બર, 2022 છે
વર્ષ 2022-23 માટે NMMSS માટે અરજીઓ સબમિટ કરવાની છેલ્લી તારીખ 15મી નવેમ્બર 2022 છે. 'નેશનલ મીન્સ-કમ-મેરિટ સ્કોલરશીપ સ્કીમ' હેઠળ આર્થિક રીતે નબળા વર્ગના હોંશિયાર વિદ્યાર્થીઓને ધોરણ 8માં અભ્યાસ ન છોડી દેવા અને તેમને માધ્યમિક તબક્કે તેમનું શિક્ષણ ચાલુ રાખવા માટે પ્રોત્સાહિત કરવા માટે શિષ્યવૃત્તિ આપવામાં આવે છે. દર વર્ષે ધોરણ IX ના પસંદ કરેલા વિદ્યાર્થીઓને એક લાખ નવી શિષ્યવૃત્તિ આપવામાં આવે છે અને રાજ્ય સરકાર, સરકારી સહાયતા મેળવતી અને સ્થાનિક સંસ્થાઓની શાળાઓમાં અભ્યાસ કરતા વિદ્યાર્થીઓ માટે ધોરણ X થી XIIમાં તેમનું ચાલુ/નવીકરણ કરવામાં આવે છે. વાર્ષિક શિષ્યવૃત્તિની રકમ રૂ. 12000/- છે.
નેશનલ મીન્સ કમ મેરિટ સ્કોલરશીપ સ્કીમ  નેશનલ સ્કોલરશીપ પોર્ટલ  પર મૂકવામાં આવે છે - જે વિદ્યાર્થીઓને આપવામાં આવતી શિષ્યવૃત્તિ યોજનાઓ માટેનું વન સ્ટોપ પ્લેટફોર્મ છે. NMMSS શિષ્યવૃત્તિઓ DBT મોડને અનુસરીને પબ્લિક ફાઇનાન્સિયલ મેનેજમેન્ટ સિસ્ટમ  દ્વારા ઇલેક્ટ્રોનિક ટ્રાન્સફર દ્વારા પસંદ કરેલા વિદ્યાર્થીઓના બેંક ખાતામાં સીધા જ વિતરિત કરવામાં આવે છે. આ 100% કેન્દ્રીય પ્રાયોજિત યોજના છે.
વિદ્યાર્થીઓ કે જેમના માતા-પિતાની તમામ સ્ત્રોતોમાંથી આવક રૂ. 3,50,000/- વાર્ષિક કરતાં વધુ નથી તે શિષ્યવૃત્તિ મેળવવા માટે પાત્ર છે. શિષ્યવૃત્તિ પુરસ્કાર માટે પસંદગી કસોટીમાં હાજર રહેવા માટે વિદ્યાર્થીઓ પાસે ધોરણ 7 ની પરીક્ષામાં ઓછામાં ઓછા 55% ગુણ અથવા સમકક્ષ ગ્રેડ હોવો આવશ્યક છે .
ચકાસણીના બે સ્તર છે, L1 ઇન્સ્ટિટ્યૂટ નોડલ ઓફિસર  લેવલ છે અને L2 એ ડિસ્ટ્રિક્ટ નોડલ ઓફિસર  લેવલ છે. INO સ્તર  ચકાસણીની છેલ્લી તારીખ 30મી નવેમ્બર, 2022 છે અને DNO સ્તર  ચકાસણીની છેલ્લી તારીખ 15મી ડિસેમ્બર, 2022 છે.
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 134
ગૃહ મંત્રાલય
કેન્દ્રીય ગૃહ અને સહકારિતા મંત્રી શ્રી અમિત શાહે વિભાજન દિવસ નિમિત્તે 1947માં દેશના વિભાજનનો ભોગ બનેલા લોકોને સલામ કરી
1947માં દેશનું વિભાજન એ ભારતીય ઈતિહાસનો અમાનવીય અધ્યાય છે જેને ક્યારેય ભૂલી શકાય તેમ નથી
વિભાજનની હિંસા અને તિરસ્કારે લાખો લોકોને માર્યા અને અસંખ્ય લોકો વિસ્થાપિત થયા
આજે, 'વિભાજન વિભિષિકા સ્મારક દિવસ' પર, હું લાખો લોકોને નમન કરું છું જેમણે ભાગલાનો માર સહન કર્યો
'ભાગલા વિભિષિકા સ્મારક દિવસ' દેશની યુવા પેઢીને વિભાજન દરમિયાન લોકોએ સહન કરેલી યાતનાઓ અને દર્દની યાદ અપાવશે અને દેશવાસીઓને દેશમાં શાંતિ અને સૌહાર્દ જાળવવા માટે પ્રેરણા આપતો રહેશે.
કેન્દ્રીય ગૃહ અને સહકારિતા મંત્રી, શ્રી અમિત શાહે વિભાજન દિવસ નિમિત્તે, 1947માં દેશના વિભાજનનો ભોગ બનેલા લોકોને શ્રદ્ધાંજલિ અર્પણ કરી હતી. ટ્વીટ દ્વારા શ્રી અમિત શાહે કહ્યું કે 1947માં દેશનું વિભાજન એ ભારતીય ઈતિહાસનો અમાનવીય અધ્યાય છે જેને ક્યારેય ભૂલી શકાય તેમ નથી. વિભાજનની હિંસા અને દ્વેષે લાખો લોકોના જીવ લીધા અને અસંખ્ય લોકોને વિસ્થાપિત કર્યા. આજે, 'વિભાજન વિભિષિકા સ્મારક દિવસ' પર, હું લાખો લોકોને નમન કરું છું જેમણે ભાગલાનો માર સહન કર્યો.
કેન્દ્રીય ગૃહ મંત્રીએ કહ્યું કે 'વિભાજન વિભિષિકા સ્મારક દિવસ' દેશની યુવા પેઢીને વિભાજન દરમિયાન લોકોએ સહન કરેલી યાતનાઓ અને દર્દની યાદ અપાવશે અને દેશમાં શાંતિ અને સૌહાર્દ જાળવવા દેશવાસીઓને પ્રેરણા આપતો રહેશે.
1947 में हुआ देश का विभाजन भारतीय इतिहास का वो अमानवीय अध्याय है जिसे कभी भुलाया नहीं जा सकता। विभाजन की हिंसा और घृणा ने लाखों लोगों की जान ली व असंख्य लोगों को विस्थापित करवाया।
— Amit Shah  August 14, 2022
आज 'विभाजन विभीषिका स्मृति दिवस' पर विभाजन का दंश झेलने वाले लाखों लोगों को नमन करता हूँ।
1947 में हुआ देश का विभाजन भारतीय इतिहास का वो अमानवीय अध्याय है जिसे कभी भुलाया नहीं जा सकता। विभाजन की हिंसा और घृणा ने लाखों लोगों की जान ली व असंख्य लोगों को विस्थापित करवाया।
— Amit Shah  August 14, 2022
आज 'विभाजन विभीषिका स्मृति दिवस' पर विभाजन का दंश झेलने वाले लाखों लोगों को नमन करता हूँ।
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 125
પ્રધાનમંત્રીનું કાર્યાલય
પ્રધાનમંત્રીએ યુનાઇટેડ સ્ટેટ્સના રાષ્ટ્રપતિ, ડોનાલ્ડ ટ્રમ્પ સાથે વાત કરી
પ્રધાનમંત્રી શ્રી નરેન્દ્ર મોદીએ નવા વર્ષની શુભેચ્છાઓ પાઠવવા યુનાઇટેડ સ્ટેટ્સના રાષ્ટ્રપતિ શ્રી ડોનાલ્ડ ટ્રમ્પ સાથે વાત કરી.
પ્રધાનમંત્રીએ રાષ્ટ્રપતિ ટ્રમ્પ, તેમના પરિવાર અને યુનાઇટેડ સ્ટેટ્સના લોકોને નવા વર્ષમાં સારા સ્વાસ્થ્ય, સમૃદ્ધિ અને સફળતાની શુભેચ્છા પાઠવી હતી.
પ્રધાનમંત્રીએ જણાવ્યું હતું કે વિશ્વાસ, પરસ્પર આદર અને સમજણ પર બાંધવામાં આવેલા ભારત-અમેરિકાના સંબંધો તાકાત સાથે મજબૂતાઇથી આગળ વધ્યા છે. પ્રધાનમંત્રીએ પાછલા વર્ષમાં બંને દેશો વચ્ચે વ્યૂહાત્મક ભાગીદારીને વધુ ગાઢ કરવાના સંદર્ભે થયેલી નોંધપાત્ર પ્રગતિ પર સંતોષ વ્યક્ત કર્યો હતો અને પરસ્પર હિતના તમામ ક્ષેત્રોમાં સહયોગ વધારવા માટે રાષ્ટ્રપતિ ટ્રમ્પ સાથે કામ કરવાનું ચાલુ રાખવાની ઇચ્છા વ્યક્ત કરી હતી.
રાષ્ટ્રપતિ ટ્રમ્પે ભારતના લોકોને નવા વર્ષમાં સમૃદ્ધિ અને પ્રગતિની શુભેચ્છા પાઠવી છે. તેમણે છેલ્લા કેટલાક વર્ષોમાં સંબંધોમાં ઉપલબ્ધિઓ પર સંતોષ વ્યક્ત કર્યો હતો અને દ્વિપક્ષીય સહયોગને વધુ ગાઢ બનાવવા માટે તેમની તત્પરતાને પુનરાવર્તિત કરી હતી.
NP/GP/DS
(Visitor Counter : 140
PIB Headquarters
કોવિડ-19 અંગે PIBનું દૈનિક બુલેટિન
- રાષ્ટ્રવ્યાપી રસીકરણ અભિયાન અંતર્ગત અત્યાર સુધી 196.77 કરોડ રસીના ડોઝ આપવામાં આવ્યા
- ભારતમાં સક્રિય કેસનું ભારણ 88,284 થયું
- સક્રિય કેસનું ભારણ હાલમાં 0.20% છે
- સાજા થવાનો દર હાલમાં 98.59% નોંધાયો
- છેલ્લા 24 કલાકમાં 13,029 દર્દીઓ સાજા થયા, કુલ વધીને 4,27,49,056 દર્દીઓ સાજા થયા
- છેલ્લા 24 કલાકમાં ભારતમાં 17,336 નવા કેસ નોંધાયા
- દૈનિક પોઝિટિવીટી દર 4.32% પહોંચ્યો
- સાપ્તાહિક પોઝિટિવીટી દર હાલમાં 3.07% છે
- કુલ 85.98 કરોડ પરીક્ષણો કરવામાં આવ્યા, છેલ્લા ચોવિસ કલાકમાં 4,01,649 ટેસ્ટ કરાયા
#Unite2FightCorona
#IndiaFightsCorona
Press Information Bureau
Ministry of Information & Broadcasting
Government of India
રાષ્ટ્રપતિ સચિવાલય
શૈક્ષણિક સંસ્થાઓએ વિદ્યાર્થીઓને આધુનિક વિશ્વના સમુદાયના સક્ષમ નાગરિકો બનાવવા પ્રયાસ કરવો જોઈએઃ રાષ્ટ્રપતિ કોવિંદ
ભારતના રાષ્ટ્રપતિએ ગુજરાતની સેન્ટ્રલ યુનિવર્સિટીના ત્રીજા પદવીદાન સમારંભની શોભા વધારી
ભારતના રાષ્ટ્રપતિ શ્રી રામનાથ કોવિંદે જણાવ્યું હતું કે, શૈક્ષણિક સંસ્થાઓએ વિદ્યાર્થીઓને આધુનિક દુનિયાના સમુદાયના નાગરિકો બનવા સક્ષમ બનાવવા પ્રયાસ કરવો જોઈએ. તેમણે આજે  ગાંધીનગરમાં ગુજરાતની સેન્ટ્રલ યુનિવર્સિટીના ત્રીજા પદવીદાન સમારંભમાં સંબોધન કર્યું હતું.
રાષ્ટ્રપતિએ જણાવ્યું હતું કે, નવી શિક્ષણ નીતિ અંતર્ગત આપણા દેશને ‘નોલેજ સુપરપાવર’ બનાવવાના ઉદ્દેશ સાથે ભારતીય મૂલ્યો પર આધારિત આધુનિક જ્ઞાન-વિજ્ઞાનના શિક્ષણને પ્રોત્સાહન આપવા પ્રયાસો કરવામાં આવ્યાં છે. નવી શિક્ષણ વ્યવસ્થાનો મુખ્ય ઉદ્દેશ સતત પરિવર્તન પામતી દુનિયામાં વિદ્યાર્થીઓને તેમની ફરજો પ્રત્યે જાગૃત કરવાનો પણ છે. આપણી શૈક્ષણિક સંસ્થાઓએ વિદ્યાર્થીઓને આધુનિક દુનિયાના સમુદાયના સક્ષમ નાગરિકો બનાવવા પ્રયાસ કરવો જોઈએ. વળી ઉચ્ચ શૈક્ષણિક સંસ્થાઓ દ્વારા જનહિત અને નૈતિકતાના મહત્વ પર પણ વિશેષ ભાર આપવાની જરૂર છે. તેમણે કહ્યું હતું કે, ભારતીય મૂલ્યો પર ખાસ ભાર મૂકીને જ આપણે આપણી શૈક્ષણિક સંસ્થાઓ અને પશ્ચિમી વિચારો પર આધારિત વિદેશી શૈક્ષણિક સંસ્થાઓ વચ્ચે ફરક પેદા કરી શકીશું.
રાષ્ટ્રપતિએ વિદ્યાર્થીઓને સંબોધન કરતા જણાવ્યું હતું કે, આપણી વૈશ્વિક વિચારસરણીનું હાર્દ છે – મજબૂત અને આત્મનિર્ભર ભારતનું નિર્માણ. સ્થાનિક સંસાધનો, અનુભવો અને જ્ઞાનનો ઉપયોગ સ્વનિર્ભરતા માટે કરવો પડશે. વિદ્યાર્થીઓ સ્થાનિક સંસાધનોનો ઉપયોગ કરવાની સાથે સંશોધન અને નવીનતા દ્વારા સ્થાનિક વિકાસને વેગ આપીને ખરાં અર્થમાં તેમના શિક્ષણને ઉપયોગી બનાવી શકે છે. તેમણે કહ્યું હતું કે, આપણે હંમેશા યાદ રાખવું પડશે કે આપણા શિક્ષણથી વ્યક્તિગત લાભ ઉપરાંત આપણા સમાજ અને દેશને પણ ફાયદો થવો જોઈએ. તેમણે ઉમેર્યું હતું કે, વિકાસની સફરમાં પ્રમાણમાં પાછળ રહી ગયેલા લોકોના ઉત્થાન માટે પ્રયાસો કરીને વિદ્યાર્થીઓ શ્રેષ્ઠ સમાજનું નિર્માણ કરવામાં પ્રદાન કરી શકશે.
રાષ્ટ્રપતિએ આનંદ વ્યક્ત કરીને જણાવ્યું હતું કે, ગુજરાતની સેન્ટ્રલ યુનિવર્સિટીમાં અભ્યાસ કરનાર આશરે 55 ટકા વિદ્યાર્થીઓ છોકરીઓ છે અને આજના પદવીદાન સમારંભમાં 21 મેડલમાંથી 13 મેડલ છોકરીઓએ મેળવ્યાં છે. તેમણે કહ્યું હતું કે, આ યુનિવર્સિટીની મોટી સફળતા છે. આ આપણા સમાજમાં પરિવર્તનનો સંકેત છે અને નવા ભારતની ઝાંખી રજૂ કરે છે.
રાષ્ટ્રપતિએ કહ્યું હતું કે, ગુજરાતની સેન્ટ્રલ યુનિવર્સિટીમાં આશરે 30 રાજ્યોના વિદ્યાર્થીઓ શિક્ષણ મેળવી રહ્યાં છે. તેમણે ઉમેર્યું હતું કે, 85 ટકાથી વધારે વિદ્યાર્થીઓ અન્ય રાજ્યો અને કેન્દ્રશાસિત પ્રદેશોના છે. તેમણે કહ્યું હતું કે, આ રીતે યુનિવર્સિટીનું કેમ્પસ મિનિ-ઇન્ડિયા જેવું છે અને આપણી રાષ્ટ્રીય એકતાને મજબૂત કરે છે. તેમણે યુનિવર્સિટીમાં અભ્યાસ કરતા અન્ય રાજ્યોના વિદ્યાર્થીઓને ગુજરાતના લોકોમાંથી આત્મનિર્ભરતા, ઉદ્યોગસાહસિકતા અને સ્વરોજગારી મેળવવાના ઉત્સાહમાંથી પ્રેરણા લેવા અપીલ કરી હતી.
રાષ્ટ્રપતિના સંબોધનનો મૂળપાઠ જોવા અહીં કિલક કરો : https://static.pib.gov.in/WriteReadData/specificdocs/documents/2021/feb/doc202122341.pdf
SD/GP/BT
(Visitor Counter : 142
પ્રધાનમંત્રીનું કાર્યાલય
પ્રધાનમંત્રીએ છઠ્ઠા ભારત-જર્મની આંતર-સરકારી પરામર્શનાં પૂર્ણ સત્રની સહ-અધ્યક્ષતા કરી
પ્રધાનમંત્રી શ્રી નરેન્દ્ર મોદીએ ફેડરલ રિપબ્લિક ઑફ જર્મનીના ચાન્સલર મહામહિમ શ્રી ઓલાફ સ્કોલ્ઝ સાથે ભારત-જર્મની ઇન્ટર-ગવર્નમેન્ટલ કન્સલ્ટેશન્સ નાં પૂર્ણ સત્રની સહ-અધ્યક્ષતા કરી હતી.
તેમની શરૂઆતની ટિપ્પણીમાં, બંને નેતાઓએ દ્વિપક્ષીય સંબંધોનાં મુખ્ય પાસાઓ તેમજ પ્રાદેશિક અને વૈશ્વિક મુદ્દાઓ પરનાં સહિયારા પરિપ્રેક્ષ્યોને પ્રકાશિત કર્યા હતા. પ્રધાનમંત્રીએ ભારપૂર્વક જણાવ્યું હતું કે ભારત-જર્મની ભાગીદારી જટિલ વિશ્વમાં સફળતાનાં ઉદાહરણ તરીકે ઉપયોગી થઈ શકે છે. તેમણે ભારતનાં આત્મનિર્ભર ભારત અભિયાનમાં જર્મનીની ભાગીદારી માટે પણ આમંત્રણ આપ્યું હતું.
બંને પક્ષોના સહભાગી મંત્રીઓ અને અધિકારીઓએ IGCના અલગ-અલગ ટ્રેક પર તેમની બેઠકો અંગે સંક્ષિપ્ત અહેવાલો રજૂ કર્યા:
- વિદેશી બાબતો અને સુરક્ષા.
- આર્થિક, નાણાકીય નીતિ, વૈજ્ઞાનિક અને સામાજિક વિનિમય.
- આબોહવા, પર્યાવરણ, ટકાઉ વિકાસ અને ઊર્જા.
નાણામંત્રી શ્રીમતી નિર્મલા સીતારમણ; વિદેશ મંત્રી ડૉ. એસ જયશંકર; વિજ્ઞાન અને ટેકનોલોજી અને અર્થ સાયન્સ રાજ્ય મંત્રી ડૉ. જીતેન્દ્ર સિંહ; અને DPIITના સચિવ શ્રી અનુરાગ જૈને ભારત તરફથી રજૂઆતો કરી હતી.
ગ્રીન એન્ડ સસ્ટેનેબલ ડેવલપમેન્ટ પાર્ટનરશિપની સ્થાપના માટે સંયુક્ત ઈરાદાની ઘોષણા  પર પ્રધાનમંત્રી અને ચાન્સલર સ્કોલ્ઝ દ્વારા હસ્તાક્ષર સાથે પૂર્ણ સત્ર સમાપ્ત થયું હતું. આ ભાગીદારી SDGs અને આબોહવા ક્રિયા પર ભારત-જર્મની સહકાર માટે સમગ્ર સરકારના અભિગમની પરિકલ્પના કરે છે, જે હેઠળ જર્મની 2030 સુધી 10 અબજ યુરોની નવી અને વધારાની વિકાસ સહાયની આગોતરી પ્રતિબદ્ધતા કરવા સંમત થયું છે.આ JDI ભાગીદારીને ઉચ્ચ-સ્તરીય સંકલન અને રાજકીય દિશા પ્રદાન કરવા માટે IGCના માળખામાં મંત્રી સ્તરની યંત્રણા પણ બનાવશે.
IGC પછી સંયુક્ત નિવેદન અપનાવવામાં આવ્યું હતું, જે અહીં જોઈ શકાય છે.
મંત્રી સ્તરીય દ્વિપક્ષીય બેઠકો દરમિયાન સંખ્યાબંધ કરારો થયા હતા. સૂચિ અહીં જોઈ શકાય છે.
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
સ્વાસ્થ્ય અને પરિવાર કલ્યાણ મંત્રાલય
રાજ્યો/કેન્દ્રશાસિત પ્રદેશોમાં કોવિડ-19 રસીની ઉપલબ્ધતા અંગે અપડેટ
રાજ્યો/કેન્દ્રશાસિત પ્રદેશોને 193..53 કરોડથી વધુ રસીના ડોઝ પૂરા પાડવામાં આવ્યા
રાજ્યો/કેન્દ્રશાસિત પ્રદેશો અને ખાનગી હોસ્પિટલો પાસે હજી 10.54 કરોડથી વધુ ડોઝ ઉપલબ્ધ છે
કેન્દ્ર સરકાર સમગ્ર દેશમાં COVID-19 રસીકરણની ગતિને વેગ આપવા અને વિસ્તરણ કરવા માટે પ્રતિબદ્ધ છે. રાષ્ટ્રવ્યાપી COVID-19 રસીકરણ 16મી જાન્યુઆરી 2021ના રોજ શરૂ થયું. COVID-19 રસીકરણના સાર્વત્રિકકરણનો નવો તબક્કો 21મી જૂન 2021થી શરૂ થયો. વધુ રસીઓની ઉપલબ્ધતા, રાજ્યોમાં રસીની આગોતરી દૃશ્યતા અને કેન્દ્રશાસિત પ્રદેશોમાં ઉપલબ્ધતા દ્વારા રસીકરણ અભિયાનને વેગ આપવામાં આવ્યો છે. તેમના દ્વારા બહેતર આયોજનને સક્ષમ કરવું, અને રસીની સપ્લાય ચેઇનને સુવ્યવસ્થિત કરવી.
દેશવ્યાપી રસીકરણ અભિયાનના ભાગ રૂપે, ભારત સરકાર રાજ્યો અને કેન્દ્રશાસિત પ્રદેશોને વિના મૂલ્યે કોવિડ-19 રસી આપીને સમર્થન આપી રહી છે. કોવિડ-19 રસીકરણ અભિયાનના સાર્વત્રિકરણના નવા તબક્કામાં, કેન્દ્ર સરકાર દેશમાં રસી ઉત્પાદકો દ્વારા ઉત્પાદિત 75% રસી રાજ્યો અને કેન્દ્રશાસિત કેન્દ્રોને  પહોંચાડશે અને સપ્લાય કરશે.
|
|
રસીના ડોઝ
|
|

|
|
પુરવઠો
|
|
1,93,53,58,865
|
|
બાકી ઉપલબ્ધ
|
|
10,54,06,050
ભારત સરકારે બધા જ પ્રકારના સ્ત્રોતો દ્વારારાજ્યો/કેન્દ્રશાસિત પ્રદેશોને 193.53 કરોડ  થી વધુ રસી પૂરી પાડી છે.
હાલમાં, કોવિડ-19 રસીના 10.54 કરોડ  થી વધુ ડોઝ રાજ્યો અને કેન્દ્રશાસિત પ્રદેશો અને ખાનગી હોસ્પિટલોમાં બાકી છે, જેનું સંચાલન કરવામાં આવશે.
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 132
પ્રધાનમંત્રીનું કાર્યાલય
પ્રધાનમંત્રી વિશ્વ યુવા કૌશલ્ય દિવસ નિમિત્તે સંબોધન કરશે
પ્રધાનમંત્રી શ્રી નરેન્દ્ર મોદી આવતીકાલે વિશ્વ યુવા કૌશલ્ય દિવસ નિમિત્તે એક વીડીયો સંબોધન કરશે. આ દિવસ સ્કીલ ઈન્ડિયા મિશનના પ્રારંભની 5મી વર્ષગાંઠની ઉજવણીનું પ્રતિક છે. આ પ્રસંગને નિમિત્તે કૌશલ્ય વિકાસ અને ઉદ્યોગસાહસિક મંત્રાલય દ્વારા ડિજિટલ કોનક્લેવનું આયોજન કરવામાં આવ્યું છે.
પૃષ્ઠભૂમિ
કૌશલ ભારત, ભારત સરકારની એક પહેલ છે જે દેશના યુવાનોને કૌશલ્ય સમૂહોથી સશક્ત બનાવવા માટે શરૂ કરવામાં આવી છે, જે તેમને તેમના કાર્યકારી વાતાવરણમાં રોજગાર માટે યોગ્ય અને વધુ ઉત્પાદક બનાવે છે. સ્કીલ ઇન્ડિયા અનેક ક્ષેત્રોમાં અભ્યાસક્રમો પ્રદાન કરે છે જે રાષ્ટ્રીય કુશળતા લાયકાત ફ્રેમવર્ક હેઠળ ઉદ્યોગ અને સરકાર બંને દ્વારા સ્વીકૃત ધોરણોને અનુરૂપ છે. આ અભ્યાસક્રમો વ્યક્તિને કાર્યની વ્યવહારિક વિતરણ પર ધ્યાન કેન્દ્રિત કરવામાં અને તેની તકનીકી કુશળતા વધારવામાં મદદ કરે છે જેથી તે તેની નોકરી માટેના પ્રથમ દિવસ માટે તૈયાર થાય અને કંપનીઓએ તેને તેની જોબ પ્રોફાઇલ માટે તાલીમ આપવામાં રોકાણ કરવું ન પડે.
DS/GP/BT
(
સંરક્ષણ મંત્રાલય
મિશન સાગર -10 મે 2020
હાલમાં ચાલી રહેલી કોવિડ-19 મહામારી વચ્ચે ભારત સરકારે પોતાની પહોંચને આગળ ધપાવવાના ભાગરૂપે, ભારતીય નૌસેનાનું જહાજ ‘કેસરી’ માલદીવ્સ, મોરેશિયસ, સેશેલ્સ, મડાગાસ્કર અને કોમોરોડ્સને સહાય માટે ખાદ્યચીજો, HCQ સહિત કોવિડ સંબંધિત દવાઓ અને વિશેષ આયુર્વેદિક દવાઓ તેમજ મેડિકલ સહાય ટીમ સાથે 10 મે 2020ના રોજ રવાના કર્યું હતું. ‘મિશન સાગર’ના ભાગરૂપે ભારતે આ પ્રદેશમાં પ્રથમ પ્રતિભાવક તરીકે પોતાની ભૂમિકાને ધ્યાનમાં રાખીને આ દેશોમાં કોવિડ-19 મહામારી સામેની લડાઇ અને તેના કારણે ઉભી થયેલી મુશ્કેલીઓમાં સહાય માટે આ જહાજ રવાના કર્યું છે જેનાથી આ દેશો સાથેના શ્રેષ્ઠ સંબંધો વધુ ઘનિષ્ઠ થયા છે.
‘સાગર’ પ્રદેશમાં તમામ દેશોની સલામતી અને વિકાસની પ્રધાનમંત્રીની દૂરંદેશીને અનુરૂપ આ જહાજ મોકલવામાં આવ્યું છે અને પડોશી દેશો સાથે ભારતે કેળવેલા સંબંધોના મહત્વ પર તે પ્રકાશ પાડે છે અને વર્તમાન સંબંધોને વધુ મજબૂત કરે છે. આ સમગ્ર ઓપરેશન ભારત સરકારના સંરક્ષણ મંત્રાલય અને અન્ય સંબંધિત એજન્સીઓ સાથે નીકટતાપૂર્વક સંકલન સાથે આગળ વધી રહ્યું છે.
મિશન સાગરના ભાગરૂપે, ભારતીય નૌસેનાનું જહાજ ‘કેસરી’ 600 ટન ખાદ્ય સામગ્રી પૂરી પાડવા માટે માલદીવ્સ પ્રજાસત્તાકના માલે બંદર પર પહોંચશે. ભારત અને માલદીવ્સ ખૂબ જ નજીકના સમુદ્રી પડોશીઓ છે અને ખૂબ જ મજબૂત તેમજ ઉત્સાહપૂર્ણ સંરક્ષણ અને રાજદ્વારી સંબંધો ધરાવે છે.
(
મંત્રીમંડળ
મંત્રીમંડળે 2019-20 સુધી પ્રાદેશિક ગ્રામીણ બેંકોનાં પુનઃમૂડીકરણની યોજનાને લંબાવવા માટે મંજૂરી આપી
પ્રધાનમંત્રી શ્રી નરેન્દ્ર મોદીની અધ્યક્ષતામાં મળેલી કેન્દ્રીય મંત્રીમંડળની બેઠકમાં આગામી ત્રણ વર્ષ માટે એટલે કે વર્ષ 2019-2020 સુધી પ્રાદેશિક ગ્રામીણ બેંકો નાં પુનઃમૂડીકરણની યોજનાને લંબાવવાની મંજૂરી આપવામાં આવી હતી. આ મંજૂરી આરઆરબીને કેપિટલ ટૂ રિસ્ક વેઇટેડ એસેટ્સ રેશિયો  લઘુતમ નિર્ધારિત 9 ટકા જાળવવા સક્ષમ બનાવશે.
અસર:
મૂડીનું મજબૂત માળખું અને સીઆરએઆરનું લઘુતમ આવશ્યક સ્તર આરઆરબીની નાણાકીય સ્થિરતા સુનિશ્ચિત કરશે, જે તેમને નાણાકીય સર્વસમાવેશકતામાં વિસ્તૃત ભૂમિકા ભજવવામાં અને ગ્રામીણ વિસ્તારોની ધિરાણ સંબંધિત જરૂરિયાતો પૂર્ણ કરવા સક્ષમ બનાવશે.
વિગત:
દેશમાં 56 આરઆરબી કાર્યરત છે. 31 માર્ચ, 2017નાં રોજ  આરઆરબી દ્વારા કુલ રૂ. 2,28,599 કરોડનું ધિરાણ આપવામાં આવ્યું હતું, જેમાં ધિરાણ નીચે મુજબ મુખ્ય કેટેગરીઓને ફાળવવામાં આવ્યું હતું : -
|
|
વિગત
|
|
ધિરાણની રકમ 
|
|
કુલ ધિરાણની ટકાવારી
|
|
પ્રાથમિક ક્ષેત્રે કુલ ધિરાણ
|
|
2,05,122
|
|
89.73%
|
|
કૃષિ 
|
|
1,54,322
|
|
67.51%
|
|
નાનાં અને સીમાંત ખેડૂતો 
|
|
1,02,791
|
|
44.97%

નાણાકીય વર્ષ 2010-2011માં આરઆરબીની પુનઃમૂડીકરણની યોજના શરૂ થઈ હતી અને વર્ષ 2012-13 અને 2015-16માં તેને બે વખત લંબાવવામાં આવી હતી. છેલ્લે 31.03.2017નાં રોજ તેનુ વિસ્તરણ કરવામાં આવ્યું હતું. ભારત સરકારનાં ભાગના રૂ. 1450 કરોડમાંથી કુલ રૂ. 1107.20 કરોડની રકમ 31 માર્ચ, 2017નાં રોજ આરઆરબીને આપવામાં આવી છે. બાકીની રૂ. 342.80 કરોડની રકમનો ઉપયોગ આરઆરબીને પુનઃમૂડીકરણ માટે સાથ-સહકાર આપવા માટે થશે, જેમનો સીઆરએઆર વર્ષ 2017-18, 2018-19 અને 2019-20 દરમિયાન 9 ટકાથી ઓછો છે.
આરઆરબીની ઓળખ માટે પુનઃમૂડીકરણની જરૂર છે અને પ્રદાન કરવામાં આવેલી રકમનો નિર્ણય નાબાર્ડ સાથે ચર્ચા કરીને લેવામાં આવશે.
નાણાં મંત્રીએ નાણાકીય વર્ષ 2018-19 માટેનાં અંદાજપત્રીય ભાષણમાં નાણાકીય રીતે સદ્ધર આરઆરબીને ભારત સરકાર, રાજ્ય સરકાર અને પ્રાયોજિત બેંક સિવાય અન્ય સ્રોતોમાંથી મૂડીભંડોળ ઊભું કરવા સાથે આપેલી સંબંધિત મંજૂરી ઉપરાંતની સુવિધા છે.
પૃષ્ઠભૂમિ:
આરઆરબીની રચના ગ્રામીણ વિસ્તારોમાં ખેતી, વેપાર, વાણિજ્ય, ઉદ્યોગ અને અન્ય આનુષંગિક કામગીરીઓનાં વિકાસ માટે નાનાં અને સીમાંત ખેડૂતો, કૃષિ મજૂરો, કલાકારો અને નાનાં ઉદ્યોગસાહસિકોને ધિરાણ અને અન્ય સુવિધાઓ પ્રદાન કરવાનાં ઉદ્દેશ સાથે થઈ હતી. આરઆરબી ભારત સરકાર, સંબંધિત રાજ્ય સરકાર અને પ્રાયોજિત બેંકોની સંયુક્ત માલિકીની છે, જેમાં તેમનો ભાગ અનુક્રમે 50 ટકા, 15 ટકા અને 35 ટકા છે.
NP/J.Khunt/GP/RP
(Visitor Counter : 74